**ประกาศเทศบาลตำบลเขาหัวช้าง**

**เรื่อง รายงานผลการติดตามและประเมินผลแผนพัฒนาเทศบาลตำบลเขาหัวช้าง**

**ประจำปีงบประมาณ พ.ศ.๒๕๖๔**

 **---------------------------------------------------**

 ด้วยคณะกรรมการติดตามและประเมินผลแผนพัฒนาเทศบาลตำบลเขาหัวช้าง ได้ทำการประเมินและติดตามผลการดำเนินงานประจำปีงบประมาณ พ.ศ. ๒๕๖๔ เสร็จเรียบร้อยตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ทั้งนี้ได้นำข้อมูลในระบบสารสนเทศเพื่อการวางแผนขององค์กรปกครองส่วนท้องถิ่น( e-plan) มาใช้ในการติดตามและประเมินผลแผนพัฒนาเทศบาลตำบลเขาหัวช้างดังกล่าวด้วย โดยคณะกรรมการติดตามได้ดำเนินการติดตามและประเมินผลเรียบร้อยแล้ว ได้นำเสนอความเห็นข้อเสนอแนะต่อนายกเทศมนตรีตำบลเขาหัวช้างเพื่อนำเสนอต่อสมาชิกสภาเทศบาลและคณะกรรมการพัฒนาต่อไป

 ดังนั้น เพื่อเป็นการเผยแพร่ข้อมูลข่าวสารของทางราชการ และเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.๒๕61 เทศบาลตำบลเขาหัวช้าง จึงขอประกาศรายงานผลการติดตามและประเมินผลประจำปีงบประมาณ พ.ศ.๒๕๖4 ให้ทราบโดยทั่วกัน และสามารถขอดูและสอบถามรายละเอียดข้อมูลเพิ่มเติมได้ที่สำนักงานเทศบาลตำบลเขาหัวช้าง หมู่ที่ ๕ ตำบลตะโหมด อำเภอตะโหมด จังหวัดพัทลุง

 จึงประกาศให้ทราบโดยทั่วกัน

ประกาศ ณ วันที่ ๑๓ เดือนธันวาคม พ.ศ.2564

 

 ( นายจุติพล ช่วยราชการ )

 นายกเทศมนตรีตำบลเขาหัวช้าง